ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ σχετικά με την ενεργοποίηση της πρώτης φάσης του ευρωπαϊκού προγράμματος για την αλλαγή του κλίματος

ΠΙΝΑΚΑΣ ΠΕΡΙΕΧΟΜΕΝΩΝ

1. ΕΙΣΑΓΩΓΗ

2. ΠΡΟΤΑΣΕΙΣ ΤΗΣ ΕΠΙΤΡΟΠΗΣ

2.1 1ο τμήμα - Οριζόντια θέματα

2.1.1 Ουσιαστική ενεργοποίηση της οδηγίας για ολοκληρωμένη πρόληψη και έλεγχο της ρύπανσης

2.1.2 Πρόταση οδηγίας για τη σύνδεση των μηχανισμών έργου (συμπεριλαμβάνονται JI and CDM) με το κοινοτικό καθεστώς ανταλλαγής δικαιωμάτων εκπομπής αέριων ρύπων

2.1.3 Πρόταση επανεξέτασης του μηχανισμού παρακολούθησης

2.2 2ο τμήμα - Θέματα ενέργειας

2.2.1 Πρόταση οδηγίας πλαισίου για ελάχιστες απαιτήσεις αποδοτικότητας εξοπλισμού τελικής χρήσης

2.2.2 Πρόταση οδηγίας για τη διαχείριση της ζήτησης ενέργειας

2.2.3 Πρόταση οδηγίας για την προώθηση της συνδυασμένης παραγωγής θερμότητας και ηλεκτρικής ενέργειας (CHP)

2.2.4 Συμπληρωματικές μη νομοθετικές προτάσεις

2.2.4.1 Πρωτοβουλίες για αυξημένη συμμετοχή του δημόσιου τομέα σε τεχνολογίες αποδοτικότητας ενέργειας

2.2.4.2 Εκστρατεία ευαισθητοποίησης του πληθυσμού και εκστρατεία εκκίνησης

2.3 3ο τμήμα - Μεταφορές

2.3.1 Πρόταση για μετατόπιση του "ισοζυγίου" ανάμεσα στους διαφόρους τρόπους μεταφοράς

2.3.2 Πρόταση για βελτιώσεις στη χρησιμοποίηση και χρέωση των υποδομών

2.3.3 Προώθηση των βιοκαυσίμων στις μεταφορές

2.4 Βιομηχανία

2.4.1 Πρόταση οδηγίας πλαισίου για τα φθοριούχα αέρια

3. ΤΟ ΠΡΟΓΡΑΜΜΑ ECCP - ΤΟ ΕΠΟΜΕΝΟ ΣΤΑΔΙΟ

1. ΕΙΣΑΓΩΓΗ

Το πολιτικό πλαίσιο

Στο Ευρωπαϊκό Συμβούλιο του Γκέτεμποργκ τον Ιούνιο του 2001, οι αρχηγοί κρατών και κυβερνήσεων επισήμαναν ότι η αντιμετώπιση των μεταβολών του κλίματος αποτελεί μείζονα προτεραιότητα της στρατηγικής της Ευρωπαϊκής Ένωσης για τη βιώσιμη ανάπτυξη, επιβεβαίωσαν την αποφασιστικότητα της Ευρωπαϊκής Ένωσης να ανταποκριθεί στις δεσμεύσεις που έχει αναλάβει στο πλαίσιο του πρωτοκόλλου του Κυότο και να το επικυρώσει ώστε να τεθεί σε ισχύ από το 2002.

Η έκτη διάσκεψη των μερών (CοP6) υπό την αιγίδα της σύμβασης πλαισίου των Ηνωμένων Εθνών για την αλλαγή του κλίματος (UNFCCC) , η οποία επανέλαβε τις εργασίες της στη Βόννη τον Ιούλιο του 2001, σημείωσε μεγάλη επιτυχία καταλήγοντας σε μια παγκόσμια πολιτική συμφωνία η οποία αφορούσε τα ζητήματα που εκκρεμούσαν σχετικά με την ενεργοποίηση του πρωτοκόλλου του Κυότο. Αναμένεται ότι στην έβδομη διάσκεψη των μερών (CοP7), που θα γίνει στο Μαρακές τον Νοέμβριο του 2001, θα ολοκληρωθεί η μεταφορά του κειμένου της επιτυχούς αυτής συμφωνίας σε νομικό κείμενο.

Καθοριστική σημασία είχε στις διαπραγματεύσεις ο ηγετικός ρόλος της ΕΕ με την επανάληψη των εργασιών της CοP6, αφού επιπλέον η ΕΕ υποστήριξε σθεναρά και την άποψη ότι ο καλύτερος τρόπος αντιμετώπισης των απειλών κατά του περιβάλλοντος σε παγκόσμια κλίμακα είναι η πολυμερής προσέγγιση. Έχει μεγάλη σημασία να διατηρήσουμε τη σημερινή κεκτημένη ταχύτητα και να ακολουθήσουμε με αποφασιστικότητα τις κατευθύνσεις που χάραξαν οι αρχηγοί κρατών και κυβερνήσεων στο Γκέτεμποργκ. Η ανά χείρας ανακοίνωση εξετάζει ένα συγκεκριμένο σύνολο μέτρων τα οποία θα εξεταστούν στο πρόγραμμα εργασίας της Επιτροπής κατά την επόμενη διετία. Η ανακοίνωση αποτελεί ενιαία δέσμη μέτρων μαζί με μια πρόταση επικύρωσης του πρωτοκόλλου του Κυότο από την ΕΕ καθώς και μια πρόταση οδηγίας σχετικά με την εμπορία των αέριων ρύπων στο εσωτερικό της ΕΕ.

Η προτεινόμενη δέσμη μέτρων είναι επίκαιρη. Δεν απομένει πολύς χρόνος μέχρι το 2000 που έχει οριστεί ως προθεσμία για την επικύρωση. Επιπλέον, η πείρα δείχνει ότι οι προτάσεις μέτρων απαιτούν χρόνο μέχρις ότου γίνουν κοινοτική και εθνική νομοθεσία. Να προστεθεί ότι χρειάζονται συνήθως χρόνια μέχρι να υπάρξουν ορατά αποτελέσματα ως προς τη μείωση των εκπεμπόμενων ρύπων. Με τα δεδομένα αυτά, για να αρχίσει μέσα στο 2008 η πρώτη περίοδος ενεργοποίησης των δεσμεύσεων που ανελήφθησαν στο Κυότο, θα χρειαστεί αργά ή γρήγορα να αναληφθεί δράση. Αυτό ισχύει κατά μείζονα λόγο όταν πρόκειται για την προσέγγιση νέων ζητημάτων, όπως είναι η εμπορία των αέριων ρύπων που εκπέμπονται.

Με αντικείμενο το πρωτόκολλο του Κυότο και τις προεκτάσεις του για την ΕΕ έχουν γίνει πολλές αναλύσεις. Το συνολικό κόστος συμμόρφωσης είναι κάπως αβέβαιο και μπορεί να κυμαίνεται από 0,06% του ΑΕΠ έως το 2010 μέχρι 0,3%, αρκεί να δοθεί απόλυτη προτεραιότητα σε πολιτικές αποδοτικότητας κόστους [1]. Μολονότι δεν έχει γίνει μέχρι σήμερα καμία συνολική οικονομική εκτίμηση των αποτελεσμάτων που θα έχουν οι αποφάσεις που ελήφθησαν κατά την επανάληψη των εργασιών της CοP6, σύμφωνα με όλες τις ενδείξεις το κόστος συμμόρφωσης θα μπορούσε να είναι ακόμη χαμηλότερο. Ο λόγος είναι ότι, ως αποτέλεσμα ευρύτερης αποδοχής διαφόρων κατηγοριών δεξαμενών παγίδευσης ρύπων και της εγκατάλειψης ποσοτικών προβλέψεων σχετικά με τη συμπληρωματικότητα, υπάρχει μεγαλύτερη ευελιξία και συνεπώς ευρύ φάσμα μέτρων χαμηλού κόστους. Ενδέχεται βέβαια να προκύψει πρόσθετο κόστος προκειμένου να ληφθούν μέτρα για λόγους ξένους προς τη μείωση των εκπομπών αερίων που προκαλούν το φαινόμενο του θερμοκηπίου. Τέτοια μέτρα το πιθανότερο είναι να συνδέονται με την ασφάλεια του ενεργειακού εφοδιασμού.

[1] Economic Evaluation of Quantitative Objectives for Climate Change (http://europa.eu.int/comm/environment/enveco/studies2.htm

5

Παραμένουν όμως και θα παραμένουν πολλοί αστάθμητοι παράγοντες, καθώς είναι δύσκολο να γίνουν προβλέψεις σχετικά με τις οικονομικές και πολιτικές εξελίξεις για την επόμενη δεκαετία. Ευπρόσδεκτη θα ήταν βεβαίως σε όλο τον κόσμο και κυρίως στην ΕΕ μια απόφαση των ΗΠΑ να προσχωρήσουν στο πρωτόκολλο του Κυότο, αφού έτσι θα ενισχυόταν σημαντικά η αποτελεσματικότητα του πρωτοκόλλου προς όφελος του περιβάλλοντος και θα εξέλειπαν τυχόν επιπτώσεις για οικονομικούς κλάδους εκτεθειμένους στην ανταγωνιστικότητα των διεθνών αγορών.

Το μέλλον

Σύμφωνα με την αναμενόμενη μέσα στο 2001 δεύτερη έκθεση προόδου που προβλέπεται βάσει της απόφασης 99/296/EΚ του Συμβουλίου, τα αέρια που προκαλούν το φαινόμενο του θερμοκηπίου στην ΕΕ μειώθηκαν κατά 4 % από το 1990, πράγμα που σημαίνει ότι η ΕΕ ως σύνολο ανταποκρίθηκε στους στόχους της τόσο για το 2000 όσο και για το διάστημα 2008-2012. Σύμφωνα όμως με εκτιμήσεις των κρατών μελών και της Επιτροπής, αν δεν ληφθούν νέα μέτρα, επιπλέον όσων εφαρμόζονται ήδη ή βρίσκονται καθ'οδόν, τα αέρια που προκαλούν το φαινόμενο του θερμοκηπίου αναμένεται απλώς να σταθεροποιηθούν στα επίπεδα του 1990. Αυτό θα έχει ως αποτέλεσμα μια διαφορά κατά -8% (περίπου 340 Mt ισοδ. CO2). Για να καλυφθεί αυτή η διαφορά, τα κράτη μέλη και η ΕΕ πρέπει να προχωρήσουν στη λήψη περαιτέρω μέτρων. Δεδομένου ότι υπάρχει ακόμη κάποια αβεβαιότητα ως προς τα επίπεδα της οικονομικής αύξησης και ως προς τον βαθμό κατά τον οποίο θα υλοποιηθούν τα προγραμματισμένα μέτρα, αναμενόμενο είναι ότι το -8% είναι ένα ελάχιστον μάλλον παρά μέγιστο.

Με όλες αυτές τις αβεβαιότητες και δυσχέρειες που αντιμετωπίζουν τα περισσότερα κράτη μέλη στις προσπάθειές τους να ανταποκριθούν προς τις δεσμεύσεις που έχουν αναλάβει από κοινού, η έγκαιρη λήψη δραστικών μέτρων σε επίπεδο ΕΕ θα είναι ένας σημαντικός συντελεστής μιας στρατηγικής της ΕΕ για τις αλλαγές του κλίματος.

Η Επιτροπή έχει κατ'επανάληψη επιβεβαιώσει τη δέσμευσή της στο πρωτόκολλο του Κυότο και έχει καθορίσει τα περαιτέρω βήματα ως μέρος του έκτου προγράμματος δράσης για το περιβάλλον και της στρατηγικής για τη βιώσιμη ανάπτυξη που υπέβαλε στο Γκέτεμποργκ. Εκπονήθηκε πέρυσι [2] ένα ευρωπαϊκό πρόγραμμα για την αλλαγή του κλίματος (ECCP), ώστε από κοινού με τους άμεσα ενδιαφερόμενους από κράτη μέλη, επιχειρήσεις και ΜΚΟ να καθορίσουμε και να εκπονήσουμε πολιτικές και μέτρα κοινά και συντονισμένα σε επίπεδο ΕΕ.

[2] COM(2000) 88 τελικό

Τον Ιούνιο του 2001 δημοσιεύτηκε μια τελική έκθεση, η οποία περιείχε τα αποτελέσματα δύο διαφορετικών προσεγγίσεων: μιας κατιούσας διατομεακής μελέτης όπου αξιολογούνται με κριτήριο την αποτελεσματικότητα κόστους οι στόχοι της ΕΕ για μείωση των αέριων ρύπων, και μιας ανιούσας αξιολόγησης πολιτικών και μέτρων με τη βοήθεια ομάδων εργασίας εμπειρογνωμόνων από διαφόρους τομείς. Με βάση τα κριτήρια αποτελεσματικότητα κόστους [3], δυναμικό μείωσης εκπομπών, χρονικός ορίζοντας και πολιτική αποδοχή, οι ομάδες εμπειρογνωμόνων προσδιόρισαν γύρω στα 40 πιθανά μέτρα με συνδυασμένο δυναμικό μείωσης εκπομπών CO2 στην περιοχή 664-765 Mt ισοδ. CO2.

[3] Σύμφωνα με εκτεταμένη ανάλυση που έγινε για τις ανάγκες του προγράμματος ECCP, τα κριτήρια της αποτελεσματικότητας κόστους εκτιμώνται σε 20EUR κατ'ανώτατο όριο ανά τόνο ισοδ. CO2.

Σε ευρεία διάσκεψη που έγινε στις Βρυξέλλες τον Ιούλιο του 2001, η προσέγγιση ECCP έγινε ευνοϊκά δεκτή, ενώ παράλληλα ζητήθηκε από την Επιτροπή να προωθήσει το συντομότερο δυνατόν συγκεκριμένες προτάσεις.

Το σύνολο των μέτρων που προωθούνται μέσω του ECCP πρέπει να εξεταστεί στο πλαίσιο της διεύρυνσης της ΕΕ, αφού σε πολλές περιπτώσεις έχουν ιδιαίτερη σημασία για τις υποψήφιες χώρες. Στη διάσκεψη ECCP, στην οποία πήραν μέρος και εμπειρογνώμονες από υποψήφιες χώρες, συζητήθηκαν μεταξύ άλλων σημαντικών πεδίων συνεργασίας τα βιοκαύσιμα, η συνδυασμένη παραγωγή ηλεκτρικής ενέργειας και θερμότητας (CHP), η ενεργειακή αποδοτικότητα στα κτίρια, οι ανανεώσιμες πηγές ενέργειας και η ενεργοποίηση της οδηγίας για ολοκληρωμένη πρόληψη και έλεγχο της ρύπανσης (IPPC). Οι υποψήφιες χώρες πήραν μέρος στη συζήτηση με αντικείμενο την πρόταση οδηγίας για την εμπορία των αέριων ρύπων.

2. ΠΡΟΤΑΣΕΙΣ ΤΗΣ ΕΠΙΤΡΟΠΗΣ

Η ανακοίνωση επικεντρώνεται σε μια δέσμη δώδεκα μέτρων, τα οποία θα προωθηθούν από την Επιτροπή μέσα στους 24 ερχόμενους μήνες. Τα μέτρα είναι ομαδοποιημένα σε τέσσερα τμήματα, ως εξής: οριζόντια θέματα, ενέργεια, μεταφορές, βιομηχανία.

Τα μέτρα αντιπροσωπεύουν ένα αποτελεσματικότητας κόστους δυναμικό μείωσης στην περιοχή 122-178 Mt ισοδ. CO2. Εντούτοις, στο ECCP τονιζόταν επίσης η σημασία μέτρων πολλά υποσχόμενων σε βάθος χρόνου, και για τα οποία χρειάζεται να μετριαστεί η τιμή κόστους 20EUR ανά τόνο ισοδ. CO2 που έχει καθοριστεί με κριτήριο την αποδοτικότητα. Με την έννοια αυτή, το δυναμικό μείωσης εκπομπών μπορεί να αυξηθεί κατά επιπλέον 100 Mt ισοδ. CO2, οπότε καλύπτονται έτσι και πρώιμα μέτρα στο πεδίο της συνδυασμένης παραγωγής ηλεκτρικής ενέργειας και θερμότητας και στο πεδίο των βιοκαυσίμων. Σε κάθε περίπτωση πάντως, απαιτείται προσοχή στην ερμηνεία αριθμητικών δεδομένων που αφορούν το δυναμικό μείωσης των εκπεμπόμενων ρύπων. Για ορισμένα από αυτά τα μέτρα, η ποσοτική εκτίμηση αποδείχτηκε δυσχερής, ιδιαιτέρως μάλιστα για μέτρα στον τομέα των μεταφορών. Τα μέτρα αυτά προέρχονται από την προσφάτως εκδοθείσα Λευκή Βίβλο για μια κοινή πολιτική μεταφορών [4], όπου προτείνεται ένα σύνολο 60 μέτρων, ορισμένα εκ των οποίων θα συντελέσουν και στη μείωση των αερίων που συντελούν στο φαινόμενο του θερμοκηπίου.

[4] Η ευρωπαϊκή πολιτική μεταφορών με ορίζοντα το 2010: η ώρα των επιλογών, COM(2001) 370

Το σύνολο των μέτρων που προτείνονται στην παρούσα ανακοίνωση πρέπει να τοποθετηθεί στο πλαίσιο των προσπαθειών της Επιτροπής για ενσωμάτωση της περιβαλλοντικής διάστασης στις άλλες πολιτικές. Ανάμεσα σε πρόσφατες πρωτοβουλίες συγκαταλέγονται μια οδηγία για περαιτέρω απελευθέρωση των αγορών ηλεκτρικής ενέργειας και φυσικού αερίου στην ΕΕ [5], μια οδηγία για την προώθηση της ηλεκτρικής ενέργειας από ανανεώσιμες πηγές στην εσωτερική αγορά ηλεκτρικής ενέργειας [6], ένα σχέδιο δράσης για τη βελτίωση της ενεργειακής αποδοτικότητας στην Κοινότητα [7], μια πράσινη βίβλος για την ασφάλεια του ενεργειακού εφοδιασμού [8], η αναθεώρηση των κατευθυντήριων γραμμών σχετικά με τις κρατικές ενισχύσεις για την προστασία του περιβάλλοντος [9] και η αναθεώρηση των κατευθυντήριων γραμμών του διευρωπαϊκού δικτύου. Το Συμβούλιο επανέφερε στην επικαιρότητα παλαιότερη αλλά σημαντική πάντοτε πρόταση οδηγίας για αναδιάρθρωση του κοινοτικού πλαισίου φορολογίας των ενεργειακών προϊόντων [10], και η Επιτροπή παραμένει σταθερά δεσμευμένη στην προσέγγιση που σκιαγραφείται εκεί.

[5] Πρόταση οδηγίας περί τροποποιήσεως των οδηγιών 96/92/ΕΚ και 98/30/ΕΚ σχετικά με τους κοινούς κανόνες για την εσωτερική αγορά ηλεκτρικής ενέργειας και φυσικού αερίου αντιστοίχως, COM(2001) 125 τελικό

[6] COM(2000) 279. Η εν λόγω οδηγία θα συμβάλει ώστε να επιτευχθεί ο στόχος για διπλασιασμό του μεριδίου των ανανεώσιμων πηγών ενέργειας στη μεικτή κατανάλωση ενέργειας στην Ευρώπη, από 6% που είναι σήμερα σε 12% μέχρι το 2010, όπως προβλεπόταν στη λευκή βίβλο του 1997 για μια κοινοτική στρατηγική και ένα σχέδιο δράσης σχετικά με τις ανανεώσιμες πηγές ενέργειας, COM(1997) 599

[7] Σχέδιο δράσης για τη βελτίωση της ενεργειακής απόδοσης στην Ευρωπαϊκή Κοινότητα, COM(2000) 247 τελικό

[8] Πράσινη βίβλος Προς μια ευρωπαϊκή στρατηγική για την ασφάλεια του ενεργειακού εφοδιασμού, COM(2000) 769 τελικό

[9] Κοινοτικές κατευθυντήριες σχετικά με τις κρατικές ενισχύσεις για την προστασία του περιβάλλοντος, 2001/C37/03, ΕΕ C 37, 03/02/2001, σ. 3

[10] COM(1997) 30 τελικό

Το ECCP επιβεβαίωσε ακόμη την ανάγκη για διαρκείς κλιματολογικές έρευνες, τεχνολογική ανάπτυξη και καινοτομία. Απαιτείται περαιτέρω δράση για να οριστεί με υψηλή ακρίβεια και βεβαιότητα η εξέλιξη του φαινομένου της αλλαγής του κλίματος και ο αντίκτυπος αυτού ιδιαίτερα στην Ευρώπη. Ουσιαστική σημασία θα έχει επίσης η έρευνα για την αναζήτηση τεχνολογιών στους τομείς της ενέργειας και των μεταφορών με αποτελεσματικότητα κόστους και κοινωνική αποδοχή, καθώς και συναφών δράσεων και μεθόδων οι οποίες να μετριάζουν τις κλιματολογικές μεταβολές.

Είναι σημαντικό να συνεχιστούν οι επενδύσεις για έρευνες με αντικείμενο το κλίμα, πράγμα που απηχείται στην πρωτοβουλία της Επιτροπής για δημιουργία του ευρωπαϊκού χώρου της έρευνας [11] και στο νέο πρόγραμμα πλαίσιο [12], όπου παρέχονται τα μέσα για υλοποίηση των ανωτέρω στόχων μαζί με την πρωτοβουλία "παγκόσμια παρακολούθηση για το περιβάλλον και την ασφάλεια.

[11] COM(2000) 612, 04/10/2000

[12] COM(2001) 94, 26/6/2001

Προτεραιότητα της Επιτροπής είναι επίσης να βρεθούν οι ερευνητές πιο κοντά στη χάραξη πολιτικής για να παρέχουν έγκυρη επιστημονική υποστήριξη. Έτσι, η δημιουργία ενός ευρωπαϊκού επιστημονικού help desk μπορεί να συμβάλει τόσο στην υλοποίηση του ECCP όσο και στην ανάπτυξη μελλοντικών πολιτικών που θα βασίζονται σε έγκυρα επιστημονικά δεδομένα.

2.1 1ο τμήμα - Οριζόντια θέματα

2.1.1 Ουσιαστική ενεργοποίηση της οδηγίας για ολοκληρωμένη πρόληψη και έλεγχο της ρύπανσης

Πλαίσιο

Η οδηγία IPPC προβλέπει μια ολοκληρωμένη προσέγγιση της πρόληψης και του ελέγχου της ρύπανσης σε μεγάλες βιομηχανικές και γεωργικές εγκαταστάσεις, πράγμα που σημαίνει ότι επιχειρήσεις και αρχές οφείλουν να προσδιορίσουν τα μέτρα που θα δίνουν τα καλύτερα αποτελέσματα για το περιβάλλον στο σύνολό του. Η οδηγία IPPC εστιάζει στην πρόληψη και ευνοεί τη λήψη μέτρων σε όλη την αλυσίδα της παραγωγής (όπως οι καθαρές τεχνολογίες) μάλλον παρά έλεγχο της ρύπανσης στο τελευταίο στάδιο της διαδικασίας παραγωγής.

Στο πρόγραμμα ECCP γίνεται σαφής σύσταση για καλύτερη αξιοποίηση της ισχύουσας οδηγίας IPPC. Η οδηγία στο ξεκίνημά της δεν είχε ως αποκλειστικό αντικείμενο την αλλαγή του κλίματος. Εισάγει όμως υποχρεωτικά την απαγόρευση κάθε μορφής ρύπανσης και την αποδοτική χρησιμοποίηση της ενέργειας. Τα τεχνικά έγγραφα αναφοράς που εκπονούνται σε επίπεδο ΕΕ, τα λεγόμενα BREF [έγγραφα αναφοράς BAT (βέλτιστες διαθέσιμες τεχνολογίες)], θα συμβάλουν σε μείωση της παραγωγής αερίων που προκαλούν το φαινόμενο του θερμοκηπίου και σε αποδοτικότερη χρήση της ενέργειας. Οι εθνικές αρχές που χορηγούν τις άδειες μεριμνούν για την πρόληψη και τον έλεγχο των εκπομπών αυτών, εκτός εάν οι τελευταίες υπάγονται στο καθεστώς ανταλλαγής δικαιωμάτων εκπομπής αερίων που συντελούν στο φαινόμενο του θερμοκηπίου.

Δράση της Επιτροπής

- Τα κυριότερα στοιχεία της πρότασης

Η Επιτροπή θα ζητήσει από μια τεχνική ομάδα εμπειρογνωμόνων IPPC, τον συντονισμό της οποίας θα έχει το Ευρωπαϊκό Γραφείο IPPC στη Σεβίλλη, να επεξεργαστεί ένα ειδικό "οριζόντιο" BREF που θα εστιάζει σε ευρύτερου χαρακτήρα τεχνικές αποδοτικότητας ενέργειας. Επιπλέον, κατά την αναθεώρηση της πρώτης έκδοσης των BREF, θα ενθαρρύνει τις εκάστοτε τεχνικές ομάδες εμπειρογνωμόνων να ρίχνουν μεγαλύτερο βάρος στην παροχή πληροφοριών και την εξαγωγή ασφαλών συμπερασμάτων σε ό,τι αφορά τεχνικές σχετικές με την αποδοτικότητα ενέργειας, που προσιδιάζουν στην εκάστοτε διεργασία.

Τα κράτη μέλη θα ενθαρρυνθούν να αναπτύξουν εθνικές στρατηγικές για τον χειρισμό των απαιτήσεων των σχετικών με την ενεργειακή αποδοτικότητα στο πλαίσιο των αδειών IPPC να προχωρήσουν πολύ πριν από την προθεσμία του Οκτωβρίου 2007 σε σταδιακή συμμόρφωση εγκαταστάσεων που ήδη υπάρχουν και καλύπτονται από την οδηγία IPPC, ώστε οι επιχειρήσεις να έχουν στη διάθεσή τους αρκετό χρόνο για να εισαγάγουν βέλτιστες διαθέσιμες τεχνικές (BAT) και τεχνικές αποδοτικότητας ενέργειας.

- Περιβαλλοντική αποτελεσματικότητα και κόστος

Στο πρόγραμμα ECCP δεν υπήρχε εκτίμηση της περιβαλλοντικής αποτελεσματικότητας και του κόστους αυτών των μέτρων. Μελέτη όμως με αντικείμενο τη διαχείριση και βελτιστοποιημένη χρήση της ενέργειας στη βιομηχανία (Energy Management and Optimisation in Industry) [13], η οποία πραγματοποιήθηκε για λογαριασμό της ΓΔ Περιβάλλοντος, έδειξε σημαντική εξοικονόμηση κόστους μέχρι 60-70 εκατομ. τόνους CO2 ετησίως για όλες τις εγκαταστάσεις που καλύπτονται από την οδηγία IPPC, χωρίς να συμπεριλαμβάνεται η συνδυασμένη παραγωγή ηλεκτρικής ενέργειας και θερμότητας (CHP).

[13] http://europa.eu.int/comm/environment/ippc/index.htm (υπό τον τίτλο "IPPC-related documents")

- Χρονοδιάγραμμα

Η Επιτροπή θα προωθεί διαρκώς την αποτελεσματική ενεργοποίηση της οδηγίας IPPC, αλλά θα δώσει ιδιαίτερη έμφαση στα μέτρα που περιγράφονται στα προηγούμενα και που προβλέπονται για το 2002 και το 2003.

2.1.2 Πρόταση οδηγίας για τη σύνδεση των μηχανισμών έργου (συμπεριλαμβάνονται JI and CDM) [14] με το κοινοτικό καθεστώς ανταλλαγής δικαιωμάτων εκπομπής αέριων ρύπων

[14] Joint Implementation και Clean Development Mechanisms

Πλαίσιο

Η προτεινόμενη οδηγία έρχεται να συμπληρώσει την οδηγία πλαίσιο για την εμπορία των αέριων ρύπων, και θα διευκρινίζει κάτω από ποιους όρους οι "πιστώσεις" από μηχανισμούς έργων για την εμπορία αερίων που συντελούν στο φαινόμενο του θερμοκηπίου, μπορούν να προστίθενται στις ποσοστώσεις. Η οδηγία θα πρέπει να τεθεί σε ισχύ ταυτοχρόνως με το καθεστώς ανταλλαγής δικαιωμάτων εκπομπής αέριων ρύπων το 2005.

Δράση της Επιτροπής

- Τα κυριότερα στοιχεία της πρότασης

Η πρόταση θα είναι πλήρως συμβατή με τις διατάξεις συναφών αποφάσεων της UNFCCC (σύμβαση πλαίσιο των Ηνωμένων Εθνών για την αλλαγή του κλίματος). Οι μηχανισμοί έργου θα καλύπτουν έργα που θα αναλαμβάνουν από κοινού συμβαλλόμενα μέρη του πρωτοκόλλου του Κυότο που περιλαμβάνονται στο παράρτημα Β (Joint Implementation) και έργα που θα αναλαμβάνουν από κοινού συμβαλλόμενα μέρη που εμφαίνονται στο παράρτημα Β και μέρη που δεν εμφαίνονται στο παράρτημα Β (Clean Development Mechanism). Θα δίνει επίσης τη δυνατότητα σε τομείς που δεν καλύπτονται από το καθεστώς ανταλλαγής δικαιωμάτων εκπομπής αέριων ρύπων να συμμετέχουν σε έργα μείωσης εκπεμπόμενων ρύπων. Οι αποφάσεις που αφορούν τους μηχανισμούς JI και CDM συζητούνται ακόμη σε επίπεδο διεθνών διαπραγματεύσεων, θα πρέπει όμως να ολοκληρωθούν μέχρι τον Νοέμβριο του 2001 οπότε θα πραγματοποιηθεί στο Μαρακές η έβδομη διάσκεψη των μερών (CοP7).

Η πρόταση θα μελετηθεί έτσι ώστε να ανταποκρίνεται στην αναπτυξιακή πολιτική της Κοινότητας, με σκοπό να διατηρείται ο γενικότερος στόχος για βιώσιμη ανάπτυξη στις αναπτυσσόμενες χώρες και σε χώρες των οποίων η οικονομία βρίσκεται σε μεταβατικό στάδιο.

- Περιβαλλοντική αποτελεσματικότητα και κόστος

Η δυνατότητα καθιέρωσης "πιστώσεων" από μηχανισμούς έργων (συμπεριλαμβάνονται οι μηχανισμοί JI και CDM) θα συμβάλει σε μείωση του κόστους συμμόρφωσης στην ΕΕ. Στην αρχή, το κόστος αναμένεται σημαντικό, π.χ. για το στήσιμο του θεσμικού πλαισίου που θα διέπει τόσο τις χώρες που περιλαμβάνονται στο παράρτημα Β όσο και εκείνες που δεν περιλαμβάνονται (αναπτυσσόμενες κυρίως χώρες), για την εκπόνηση των αναγκαίων εγγράφων και για τη δημιουργία επαφών μεταξύ επενδυτή και χώρας υποδοχής. Αυτό θα έχει σαν αποτέλεσμα, η ζήτηση για πιστώσεις να υπολείπεται της βέλτιστης αποτελεσματικής ζήτησης. Η Επιτροπή συνεπώς θα εξετάσει κατά πόσον τα πρώτα αυτά προβλήματα στο στάδιο της "εκμάθησης" μπορούν να ξεπεραστούν με δημόσιες πρωτοβουλίες (π.χ. υποστήριξη για θεσμική ανάπτυξη συνεργαζόμενων χωρών, συνοδευτικό μηχανισμό επιδοτήσεων (matching grant scheme) για προπαρασκευαστικές δραστηριότητες, διευκόλυνση της εκκίνησης JI/CDM, προαιρετική σήμανση έργων τα οποία παρέχουν τη δυνατότητα πιστώσεων για μείωση των εκπεμπόμενων ρύπων. Τέτοια κίνητρα θα πρέπει κατ'αρχήν να είναι προσωρινά και συμβατά με τις διατάξεις που διέπουν τις κρατικές ενισχύσεις.

- Χρονοδιάγραμμα

Η Επιτροπή σκοπεύει να εκδώσει την πρόταση οδηγίας για τη σύνδεση των μηχανισμών έργου (συμπεριλαμβάνονται JI and CDM) με το κοινοτικό καθεστώς ανταλλαγής δικαιωμάτων εκπομπής αέριων ρύπων, μέχρι το πρώτο εξάμηνο του 2003.

2.1.3 Πρόταση επανεξέτασης του μηχανισμού παρακολούθησης

Πλαίσιο

Σύμφωνα με την απόφαση 93/389/EΟΚ του Συμβουλίου, όπως τροποποιήθηκε με την απόφαση 99/296/EΚ για έναν μηχανισμό παρακολούθησης των εκπομπών CO2 και άλλων αερίων που συμβάλλουν στο φαινόμενο του θερμοκηπίου, η Επιτροπή έχει την υποχρέωση να αξιολογεί την πρόοδο που σημειώνεται σε επίπεδο κρατών μελών και σε επίπεδο ΕΕ στην κατεύθυνση των στόχων του Κυότο μέσω της υλοποίησης κατάλληλων πολιτικών και μέτρων. Η ετήσια έκθεση καλύπτει την καταγραφή αέριων ρύπων μετά το 1990 και την αξιολόγηση των επιπτώσεων πολιτικών και μέτρων που ήδη εφαρμόζονται αλλά και μελλοντικών. Οι υποχρεώσεις που απορρέουν από την εν λόγω απόφαση δεν αρκούν για να καλύψουν τις αποφάσεις σχετικά με την υποβολή εκθέσεων στο πλαίσιο του πρωτοκόλλου του Κυότο όπως συμφωνήθηκε κατά την επανάληψη των εργασιών της CοP6 στη Βόννη, και τις αποφάσεις που αναμένεται να ληφθούν κατά την CοP7 στο Μαρακές. Κρίνεται συνεπώς αναγκαία η αναθεώρηση της απόφασης 93/389/EΟΚ του Συμβουλίου. Σύμφωνα με τον μηχανισμό παρακολούθησης, η Επιτροπή επικουρείται από την επιτροπή παρακολούθησης, στην οποία εκπροσωπούνται όλα τα κράτη μέλη.

Δράση της Επιτροπής

Σύμφωνα με τις αποφάσεις που ελήφθησαν κατά την επανάληψη των εργασιών της CοP6 στη Βόννη με αντικείμενο το πρωτόκολλο του Κυότο (άρθρο 5 παράγρ. 1), ένας μελλοντικός μηχανισμός παρακολούθησης θα πρέπει να προβλέπει εκτεταμένες υποχρεώσεις δυνάμει του πρωτοκόλλου του Κυότο, όπως όσες αφορούν ένα 'σύστημα καταγραφής αερίων που συντελούν στο φαινόμενο του θερμοκηπίου' της ΕΕ και τις δεξαμενές παγίδευσης (δέσμευση άνθρακα μέσω δασοκομικών και γεωργικών δραστηριοτήτων).

Επιπλέον, οι προβλέψεις για σύνταξη εκθέσεων εθνικών πολιτικών και μέτρων (εκτιμήσεων συμπεριλαμβανομένων) αποδείχτηκαν ανεπαρκείς για να παράσχουν στην Επιτροπή τα αναγκαία δεδομένα βάσει των οποίων να παρακολουθεί με ορισμένη αξιοπιστία την εξέλιξη και αποτελεσματικότητα των μέτρων και πολιτικών που αφορούν την αλλαγή του κλίματος. Χρειάζεται να επανεξεταστούν οι διατάξεις που ισχύουν σήμερα ώστε να αυξηθεί η αξιοπιστία του συστήματος παρακολούθησης που διαθέτει η ΕΕ. Αυτό είναι ιδιαιτέρως σημαντικό ώστε να υπάρχει δυνατότητα να εκτιμάται εγκαίρως η συμμόρφωση κάθε κράτους μέλους προς τους στόχους που έχει επωμιστεί στο πλαίσιο της "συμφωνίας επιμερισμού των βαρών". Συνεπής προς την προτεινόμενη οδηγία για το καθεστώς ανταλλαγής δικαιωμάτων εκπομπής, η Επιτροπή (μαζί την επιτροπή παρακολούθησης) θα χαράξει και θα προτείνει ειδικές κατευθυντήριες. Στην πραγματικότητα, οι δραστηριότητες παρακολούθησης στο πλαίσιο του καθεστώτος εμπορίας συνδέονται στενά και χρειάζονται ευρύ συντονισμό με τον μηχανισμό παρακολούθησης των αερίων που συντελούν στο φαινόμενο του θερμοκηπίου.

- Χρονοδιάγραμμα

Η Επιτροπή προτίθεται να προχωρήσει σε τροποποίηση της απόφασης 93/389/EΟΚ του Συμβουλίου σχετικά με έναν μηχανισμό παρακολούθησης για το δεύτερο εξάμηνο του 2002.

2.2 2ο τμήμα - Θέματα ενέργειας

Το δεύτερο αυτό τμήμα πραγματεύεται θέματα ενέργειας σχετικά με την οικιακή κατανάλωση και με τη βιομηχανία. Τους τελευταίους μήνες εκπονήθηκαν δύο προτάσεις, οι εξής: πρόταση οδηγίας για την προώθηση της ηλεκτρικής ενέργειας από ανανεώσιμες πηγές στην εσωτερική αγορά ηλεκτρικής ενέργειας και πρόταση οδηγίας για την ενεργειακή απόδοση των κτιρίων [15]. Το γεγονός ότι πλέον του 40% της κατανάλωσης ενέργειας στην ΕΕ καταγράφεται στα κτίρια είναι ισχυρό κίνητρο για να προταθεί μια συνεκτική δέσμη μέτρων αποδοτικότητας. Προτείνεται επίσης μια σειρά συνοδευτικών μέτρων.

[15] Πρόταση οδηγίας για την ενεργειακή απόδοση των κτιρίων, COM(2001) 226 τελικό

2.2.1 Πρόταση οδηγίας πλαισίου για ελάχιστες απαιτήσεις αποδοτικότητας εξοπλισμού τελικής χρήσης

Πλαίσιο

Μέτρα ενεργειακής αποδοτικότητας που θα έχουν εφαρμογή σε εμπορικά αγαθά πρέπει να θεσπιστούν σε κοινοτική κλίμακα για την πρόληψη στρεβλώσεων της εσωτερικής αγοράς που θα μπορούσαν να προκύψουν ως αποτέλεσμα εθνικών απαιτήσεων αποδοτικότητας. Η πρόταση θα καλύπτει κάθε είδους εξοπλισμό τελικής χρήσεως που πωλείται και χρησιμοποιείται στην αγορά της ΕΕ και καταναλώνει σημαντικές ποσότητες ενέργειας, συμπεριλαμβανομένων τυποποιημένων κατασκευαστικών στοιχείων (π.χ. στραγγαλιστικών πηνίων, ηλεκτρικών κινητήρων, τροφοδοτικών ρεύματος, κ.λπ.) και για τον οποίο υπάρχουν μεγάλες δυνατότητες εξοικονόμησης ενέργειας. Θα μπορεί επίσης να καλύπτει οικιακές συσκευές, φωτιστικά, συμπιεστές, αντλίες, οικοδομικό εξοπλισμό όπως καυστήρες θέρμανσης και ζεστού νερού, κλιματιστικά, κ.λπ. Θα ληφθεί μέριμνα ώστε να μην επηρεάζονται οι επιδόσεις του εξοπλισμού και να συνεκτιμώνται οι συνέπειες για τους κατασκευαστές.

Δράση της Επιτροπής

- Τα κυριότερα στοιχεία της πρότασης

Για την υλοποίηση φιλόδοξων στόχων οι οποίοι θα χαρακτηρίζονται από αποτελεσματικότητα κόστους ως προς την ενεργειακή αποδοτικότητα, θα χρειαστούν ελάχιστες απαιτήσεις αποδοτικότητας που θα καθοριστούν μέσω εκτελεστικών οδηγιών. Την εργασία αυτή θα αναλάβει μια κανονιστική επιτροπή που θα απαρτίζεται από εμπειρογνώμονες των κρατών μελών στους οποίους θα γίνει ανάθεση εντολής μέσω της οδηγίας πλαισίου. Ο καθορισμός ελάχιστων απαιτήσεων θα παίξει σημαντικό συμπληρωματικό ρόλο για την επισήμανση προϊόντων (οδηγία 92/75/EΟΚ του Συμβουλίου) και για τις προαιρετικού χαρακτήρα δεσμεύσεις από πλευράς της βιομηχανίας.

- Περιβαλλοντική αποτελεσματικότητα και κόστος

Θα προτείνονται μόνο πρότυπα αποδοτικότητας που θα είναι δυνατόν να πραγματοποιηθούν με ήδη υπάρχουσες και διαθέσιμες βελτιώσεις στο σχέδιο και την τεχνολογία, οι οποίες θα χαρακτηρίζονται από αποτελεσματικότητα κόστους. Με το μέτρο αυτό αναμένεται ότι η εξοικονόμηση πόρων από εκπομπές CO2 θα αυξάνεται σταδιακά για να φτάσει σε σημαντικά επίπεδα από το 2008 και μετά.

- Χρονοδιάγραμμα

Η Επιτροπή προτίθεται να υποβάλει την πρόταση οδηγίας μέσα στο 2002.

2.2.2 Πρόταση οδηγίας για τη διαχείριση της ζήτησης ενέργειας

Πλαίσιο

Η ολοκλήρωση της εσωτερικής αγοράς ενέργειας με ανάπτυξη και ενθάρρυνση της ενεργειακής αποδοτικότητας από την πλευρά της ζήτησης, στον βαθμό κυρίως που ενδιαφέρει τους οργανισμούς κοινής ωφελείας και επιχειρήσεις συναφών υπηρεσιών, είναι μια σημαντική παράμετρος για τη μείωση των αερίων που συντελούν στο φαινόμενο του θερμοκηπίου.

Δράση της Επιτροπής

- Τα κυριότερα στοιχεία της πρότασης

Τα κράτη μέλη θα κληθούν να θέσουν στόχους για να προωθήσουν και να υποστηρίξουν τη διαχείριση της ενεργειακής ζήτησης με νέες υπηρεσίες και προγράμματα αποδοτικής τεχνολογίας, ειδικότερα σε ό,τι αφορά μικρούς καταναλωτές ενέργειας όπως είναι οι οικιακοί καταναλωτές και οι μικρομεσαίες επιχειρήσεις. Θα χρειαστεί προς τούτο και ένα συνοδευτικό πλαίσιο που θα διέπει την υλοποίηση, χρηματοδότηση και παρακολούθηση των στόχων βελτίωσης της αποδοτικότητας των υπηρεσιών παροχής ενέργειας, προσαρμοσμένο στην αγορά καθενός των κρατών μελών. Η οδηγία θα δρομολογήσει επίσης ένα ελάχιστο επίπεδο επενδύσεων για την ενεργειακή αποδοτικότητα και τη διαχείριση της ζήτησης, μέσω κυρίως επιχειρηματικών δραστηριοτήτων. Οι επενδύσεις έρχονται κατά κανόνα να προστεθούν σε δραστηριότητες σχετικές με την ενεργειακή αποδοτικότητα που χρηματοδοτούνται από δημόσιες αρχές.

Τα κράτη μέλη θα κληθούν να υποστηρίξουν την ανάπτυξη μιας αγοράς τεχνολογιών ενεργειακώς αποδοτικών και υπηρεσιών διαχείρισης της ζήτησης. Τα κράτη μέλη οφείλουν να ενημερώνουν κάθε χρόνο την Ευρωπαϊκή Επιτροπή σχετικά με το ύψος των επενδύσεων, την εξοικονόμηση ενέργειας και κατά περίπτωση την αποτελεσματικότητα κόστους των επενδύσεων. Τα κράτη μέλη θα χρησιμοποιούν τυποποιημένες μεθόδους αξιολόγησης για να παρακολουθούν την εξοικονομούμενη ενέργεια και την αποτελεσματικότητα κόστους των υλοποιούμενων δραστηριοτήτων, καθώς και για την υποβολή των σχετικών στοιχείων στην Ευρωπαϊκή Επιτροπή.

- Περιβαλλοντική αποτελεσματικότητα και κόστος

Εφόσον υπάρξει συμμόρφωση μέχρι το 2006, με το μέτρο αυτό αναμένεται εξοικονόμηση μεταξύ 40 και 55 Mt CO2 ετησίως έως το 2010.

- Χρονοδιάγραμμα

Η Επιτροπή προτίθεται να υποβάλει την πρόταση οδηγίας μέσα στο 2002.

2.2.3 Πρόταση οδηγίας για την προώθηση της συνδυασμένης παραγωγής θερμότητας και ηλεκτρικής ενέργειας (CHP)

Πλαίσιο

Σκοπός είναι να συμπληρωθούν και να ενισχυθούν τα ισχύοντα μέτρα ώστε να προωθηθεί η CHP σύμφωνα με τον κοινοτικό στόχο για διπλασιασμό του μεριδίου της CHP στην παραγωγή ηλεκτρικής ενέργειας στην EΕ από 9% το 1994 σε 18% έως το 2010. Τα μεγάλα χρονικά διαστήματα που απαιτούνται ώστε οι νέες εγκαταστάσεις να γίνονται επιχειρησιακές δυσχεραίνουν την πλήρη επίτευξη του στόχου αυτού στην προβλεπόμενη χρονική κλίμακα.

Δράση της Επιτροπής

- Τα κυριότερα στοιχεία της πρότασης

Μοντέλο για την οδηγία CHP είναι σε κάποιο βαθμό η οδηγία για την παραγωγή ηλεκτρικής ενέργειας από ανανεώσιμες πηγές. Η οδηγία πρέπει να δίνει ορισμό της ποιότητας CHP και της πιστοποίησης CHP ως εγγύηση ότι θα παρέχονται κίνητρα μόνο για αποδοτικά και μοντελοποιημένα συστήματα CHP. Η οδηγία θα πρέπει επίσης να εξετάζει θέματα σχετικά με την πρόσβαση στο δίκτυο και το κόστος της σύνδεσης, την απλοποίηση των διοικητικών διατυπώσεων και να προβλέπει διατάξεις που θα υποχρεώνουν τα κράτη μέλη να θέτουν εθνικούς στόχους σύμφωνα με τον στόχο CHP που έχει τεθεί σε επίπεδο ΕΕ από το 1997.

Η οδηγία CHP θα καλύπτει τεχνολογίες των οποίων το φάσμα θα εκτείνεται από μικρής κλίμακας παραγωγή για τις ανάγκες του οικιακού καταναλωτή και του τριτογενούς τομέα μέχρι βιομηχανικής κλίμακας συνδυασμένη παραγωγή CHP και για τις ανάγκες της κεντρικής θέρμανσης, ενώ ειδικές διατάξεις θα αναφέρονται στην προώθηση μικρής κλίμακας CHP και CHP από ανανεώσιμες πηγές.

Η δρομολόγηση μιας πρωτοβουλίας CHP σε επίπεδο ΕΕ ως στοιχείου ενταγμένου σε μια ευρύτερη εκστρατεία προώθησης της ενεργειακής αποδοτικότητας, πρωτοβουλίας ανάλογης με εκείνη που απέβλεπε σε προώθηση των ανανεώσιμων πηγών ενέργειας, μπορεί να θεωρηθεί ως συνδεδεμένο μέτρο.

- Περιβαλλοντική αποτελεσματικότητα και κόστος

Το δυναμικό μείωσης ως αποτέλεσμα της CHP έχει υπολογιστεί σε 65 Mt ισοδ. CO2, δεδομένο που ανταποκρίνεται στον στόχο για μερίδιο στην παραγωγή ηλεκτρικής ενέργειας ίσο με 18%. Επί των 65 Mt ισοδ. CO2, η μείωση κατά 12 Mt ισοδ. CO2 μπορεί να επιτευχθεί με κόστος μεταξύ 20 και 50EUR ανά τόνο. Η πραγματική μείωση ωστόσο υπόκειται σε αστάθμητους παράγοντες, αφού η προτεινόμενη οδηγία είναι οδηγία πλαίσιο, αφήνει δηλαδή την στρατηγική υλοποίησης και τους ειδικούς μηχανισμούς υποστήριξης υπέρ της CHP στη διακριτική ευχέρεια των κρατών μελών.

- Χρονοδιάγραμμα

Η Επιτροπή προτίθεται να υποβάλει την πρόταση οδηγίας μέσα στο 2002.

2.2.4 Συμπληρωματικές μη νομοθετικές προτάσεις

2.2.4.1 Πρωτοβουλίες για αυξημένη συμμετοχή του δημόσιου τομέα σε τεχνολογίες αποδοτικότητας ενέργειας

Πλαίσιο

Στόχος της πρωτοβουλίας αυτής είναι να ενθαρρυνθεί η ζήτηση τεχνολογίας ενεργειακώς αποδοτικής από τον δημόσιο τομέα. Σκοπός είναι να δοθούν κατευθύνσεις σχετικά με την προσφορά τέτοιας τεχνολογίας από τον δημόσιο τομέα.

Δράση της Επιτροπής

- Τα κυριότερα στοιχεία των πρωτοβουλιών

Η Επιτροπή σκέφτεται να δώσει συνέχεια στην πρόσφατη "Ερμηνευτική ανακοίνωση της Επιτροπής όσον αφορά το εφαρμοστέο κοινοτικό δίκαιο στον τομέα των δημοσίων συμβάσεων και τις δυνατότητες ενσωμάτωσης των περιβαλλοντικών παραγόντων στις δημόσιες συμβάσεις" [16]. Σκοπός είναι να συμπεριληφθούν ειδικές κατευθύνσεις για την ενεργειακή αποδοτικότητα και παραδείγματα βέλτιστης πρακτικής τα οποία να χρησιμοποιηθούν στη συνέχεια από τον δημόσιο τομέα για να ενσωματώσει πτυχές του ζητήματος της ενεργειακής αποδοτικότητας στις διαδικασίες των συμβάσεων. Εγχειρίδιο για οικολογικές δημόσιες συμβάσεις που βρίσκεται υπό εκπόνηση, θα περιέχει παραδείγματα οικολογικών προσκλήσεων υποβολής προτάσεων σύμφωνα με την κοινοτική νομοθεσία.

[16] COM(2001) 274 τελικό. Μνεία του εγχειριδίου για οικολογικές δημόσιες συμβάσεις (handbook on green public procurement) υπάρχει και στην ανακοίνωση σχετικά με την Ολοκληρωμένη πολιτική προϊόντων (COM(2001) 68 τελικό).

Η ανάγκη για επιπλέον νομοθετικές πρωτοβουλίες σχετικά με δημόσιες συμβάσεις συμβατές με την ενεργειακή αποδοτικότητα θα εξεταστεί αφού προηγουμένως μελετηθούν οι επιπτώσεις των προτεινόμενων κατευθύνσεων και βέλτιστων πρακτικών.

- Περιβαλλοντική αποτελεσματικότητα και κόστος

Το δυναμικό μείωσης των ρύπων με αποτελεσματικότητα κόστους είναι δύσκολο να εκτιμηθεί, αφού η εν λόγω πρωτοβουλία είναι ένα μέτρο στήριξης.

- Χρονοδιάγραμμα

Οι πρωτοβουλίες αναμένεται να υποβληθούν μέσα στο 2002.

2.2.4.2 Εκστρατεία ευαισθητοποίησης του πληθυσμού και εκστρατεία εκκίνησης

Πλαίσιο

Η διάδοση πληροφοριών σχετικά με τη διαχείριση της ζήτησης, η παρακολούθηση της προόδου και η εξασφάλιση σημείων αναφοράς για την παρακολούθηση της προόδου αποτελούν αναπόσπαστα στοιχεία της βελτίωσης της ενεργειακής αποδοτικότητας. Για την ευαισθητοποίηση του πληθυσμού και ως συμβολή στη μέτρηση της προόδου που σημειώνεται, θα δρομολογηθούν μέσα στο 2002 μια εκστρατεία ευαισθητοποίησης του κοινού και μια παράλληλη εκστρατεία εκκίνησης. Από τη δεύτερη, θα προκύψουν ενδεικτικοί στόχοι για τη μέτρηση της προόδου, που θα χρησιμεύσουν ως ορόσημα για τα κέντρα λήψης των αποφάσεων και σχεδιασμού και θα ενισχύσουν την ήδη τρέχουσα εκστρατεία για τις ανανεώσιμες πηγές ενέργειας, ενώ παράλληλα θα αντλούνται διδάγματα.

Η εκστρατεία αποσκοπεί σε διάδοση των αποτελεσμάτων των πιλοτικών δράσεων, εξάπλωση των βέλτιστων πρακτικών και ευαισθητοποίηση του πληθυσμού. Θα ενθαρρυνθούν έτσι οι ευρωπαίοι πολίτες να επενδύουν σε προϊόντα, κτίρια και τεχνικές από τα οποία να εξοικονομείται χρήμα και που θα έχουν θετική επίδραση στο περιβάλλον. Η εκστρατεία προσδιορίζει τον ρόλο των ενδιαφερόμενων παραγόντων και διευκολύνει την εισαγωγή τεχνολογιών μείωσης της παραγωγής διοξειδίου του άνθρακα με τη μεγαλύτερη αποτελεσματικότητα κόστους. Τον συντονισμό της εκστρατείας θα έχει η Επιτροπή και τη διαχείριση τα κράτη μέλη σε εθνικό και τοπικό επίπεδο.

Δράση της Επιτροπής

- Τα κυριότερα στοιχεία της πρότασης

Στόχοι προσεκτικά επιλεγμένοι θα προταθούν στους συμμετέχοντες σε εθνικό και τοπικό επίπεδο στα κράτη μέλη. Μεταξύ των στόχων μπορούμε να αναφέρουμε π.χ. ορισμένο μερίδιο αγοράς για οικιακές συσκευές της καταναλωτικής κατηγορίας "A", ορισμένο αριθμό καταστημάτων λιανικής με υψηλές πωλήσεις συσκευών ενεργειακώς αποδοτικών ή ορισμένο αριθμό λαμπτήρων οικιακής χρήσεως με χαμηλή κατανάλωση ενέργειας.

- Περιβαλλοντική αποτελεσματικότητα και κόστος

Η εκστρατεία εκκίνησης και η εκστρατεία ευαισθητοποίησης του πληθυσμού είναι μέτρα υποστήριξης, και ακριβώς γι'αυτό η ποσοτική εκτίμηση των αποτελεσμάτων τους είναι δυσχερής. Με βάση όμως την πείρα από άλλες ανάλογες εκστρατείες, μπορεί να συναχθεί ότι τα αποτελέσματα θα είναι σημαντικά. Κατ'αναλογία προς την εκστρατεία εκκίνησης υπέρ των ανανεώσιμων πηγών ενέργειας, και σε συνδυασμό με αυτές, η εκστρατεία για ενεργειακή αποδοτικότητα θα οδηγήσει σε ιδιωτικές επενδύσεις με περιορισμένη χρηματοδότηση από δημόσιους πόρους.

- Χρονοδιάγραμμα

Η Επιτροπή προτίθεται να υποβάλει πρόταση μέσα στο 2002.

2.3 3ο τμήμα - Μεταφορές

Η λευκή βίβλος για μια κοινή πολιτική μεταφορών [17] προβλέπει να ληφθούν σε κοινοτικό επίπεδο γύρω στα 60 μέτρα, αρκετά από τα οποία θα συμβάλουν σε μείωση των αερίων που προκαλούν το φαινόμενο του θερμοκηπίου μέχρι το 2010.

[17] COM(2001) 370

Τα μέτρα που προβλέπονται για τον τομέα των μεταφορών σύμφωνα με τη λευκή βίβλο είναι τα εξής:

2.3.1 Πρόταση για μετατόπιση του "ισοζυγίου" ανάμεσα στους διαφόρους τρόπους μεταφοράς

Πλαίσιο

Με το δεδομένο ότι διατηρούνται οι τάσεις της προηγούμενης χρονιάς, η συμμετοχή του τομέα των μεταφορών στην παραγωγή αερίων που συντελούν στο φαινόμενο του θερμοκηπίου προβλέπεται να αυξηθεί κατά 50% περίπου μεταξύ 1990 και 2010. Μόνο από τις οδικές μεταφορές προέρχεται το 84% επί του συνόλου εκπομπών CO2 από τον τομέα των μεταφορών. Οι αεροπορικές μεταφορές ευθύνονται για τον υψηλότερο ρυθμό αύξησης των ρύπων αυτών. Η μετατόπιση από τις οδικές και αεροπορικές μεταφορές προς τις σιδηροδρομικές και πλωτές μεταφορές έχει λοιπόν πολύ μεγάλη προτεραιότητα εάν θέλουμε να καμφθεί η αύξηση της παραγωγής τέτοιων αερίων εξαιτίας του τομέα των μεταφορών.

Δράση της Επιτροπής

Ένα σύνολο δράσεων αναμένεται ότι θα αναχαιτίσει την επέκταση των οδικών μεταφορών και ότι μέχρι το 2010 θα έχει αποκατασταθεί η κατανομή μεταξύ των διαφόρων τρόπων μεταφοράς που ίσχυε το 1998.

* Αναζωογόνηση του σιδηροδρόμου, με μια δέσμη μέτρων που θα αφορούν το άνοιγμα των αγορών, τη βελτίωση της ασφάλειας, την ενίσχυση της διαλειτουργικότητας και την ποιότητα των υπηρεσιών, προβλέπεται να υποβληθεί από την Επιτροπή μέχρι τέλους του 2001.

* Βελτίωση των εσωτερικών πλωτών μεταφορών μέσω τυποποίησης των τεχνικών απαιτήσεων, εναρμόνισης των πιστοποιητικών, εναρμόνισης των συνθηκών εργασίας, όλα αυτά με προτάσεις της Επιτροπής που θα υποβληθούν μέσα στο 2002.

* Προώθηση της ναυσιπλοΐας μικρών αποστάσεων με βελτίωση της ποιότητας των λιμενικών υπηρεσιών και ανάπτυξη της υποδομής που χρειάζεται για τη δημιουργία θαλάσσιων οδών.

* Προώθηση της διατροπικότητας μέσω ενός νέου προγράμματος (Marco Polo) υποστήριξης εναλλακτικών προς τις οδικές μεταφορές λύσεων που προβλέπεται για το 2003, και ενός νέου κοινοτικού πλαισίου που θα ρυθμίζει τη συγχώνευση των εμπορευματικών μεταφορών και την τυποποίηση των μονάδων μεταφοράς και των τεχνικών φόρτωσης που αναμένεται να προταθεί από την Επιτροπή το 2003.

- Περιβαλλοντική αποτελεσματικότητα και κόστος

Μεγάλος αριθμός προγραμμάτων διατροπικότητας και βελτιώσεων διοικητικής μέριμνας που πηγάζουν είτε από τις τοπικές αρχές είτε από επιχειρήσεις οδήγησαν σε μειώσεις εκπομπών CO2 μέχρι και 50% σε ορισμένους τομείς. Με αναγωγή του ποσοστού αυτού σε εφαρμογές κοινοτικής κλίμακας προκύπτει μεγάλο δυναμικό μείωσης.

2.3.2 Πρόταση για βελτιώσεις στη χρησιμοποίηση και χρέωση των υποδομών

Πλαίσιο

Το φαινόμενο της κυκλοφοριακής συμφόρησης περιορίζει την αποτελεσματικότητα των μεταφορών και αυξάνει άσκοπα τις εκπομπές αερίων που συντελούν στο φαινόμενο του θερμοκηπίου. Ο περιορισμός του φαινομένου μπορεί συνεπώς να συμβάλει σε μείωση των εκπομπών CO2. Οι τιμές των μεταφορών δεν αντανακλούν το πλήρες κόστος και η διαμόρφωσή τους γίνεται με άνισα κριτήρια για τους διαφόρους τρόπους μεταφορών. Περαιτέρω ενσωμάτωση του εξωτερικού κόστους καθώς και μια σωστή τιμολόγηση συγκριτικά ισόρροπη για τους διαφόρους τρόπους μεταφορών θα συμβάλει σε έλεγχο της συνολικής αύξησης των μεταφορών και σε διαμόρφωση μιας νέας ισορροπίας μεταξύ των διαφόρων τρόπων.

Δράση της Επιτροπής

* Το 2002, η Επιτροπή θα προτείνει μια οδηγία πλαίσιο σχετικά με τις αρχές και τη δομή ενός συστήματος χρέωσης για τη χρησιμοποίηση των υποδομών και μια κοινή μέθοδο καθορισμού του ύψους των τελών χρησιμοποίησης και της διασταυρούμενης χρηματοδότησης.

* Το 2003, η Επιτροπή θα προτείνει ομοιόμορφη φορολογία των καυσίμων για τις εμπορικές οδικές μεταφορές.

- Περιβαλλοντική αποτελεσματικότητα και κόστος

Η ομάδα εργασίας Μεταφορές του προγράμματος ECCP υπολόγισε ότι με τη βοήθεια μέτρων για ορθότερη χρησιμοποίηση της υποδομής και χρέωση, το δυναμικό μείωσης εκπομπών CO2 θα ανέλθει σε 40-60 Mt ετησίως.

2.3.3 Προώθηση των βιοκαυσίμων στις μεταφορές

Πλαίσιο

Θεμελιώδης στόχος είναι να εξασφαλιστεί ένα κοινοτικό πλαίσιο το οποίο να ευνοεί τη χρήση βιοκαυσίμων στις μεταφορές στο εσωτερικό της ΕΕ. Η οδηγία αυτή θα δώσει συνέχεια στους στόχους που προβλέπει η λευκή βίβλος του 1997 για μια κοινοτική στρατηγική και σχέδιο δράσης στον τομέα των ανανεώσιμών πηγών ενέργειας.

Δράση της Επιτροπής

- Τα κυριότερα στοιχεία της πρότασης

Αναφορικά με μια πρώτη πρόταση οδηγίας, η Επιτροπή εξετάζει το ενδεχόμενο να επιβάλει στα κράτη μέλη την υποχρέωση να θεσπίσουν νομοθεσία και να λάβουν τα αναγκαία μέτρα για την αύξηση του μεριδίου των βιοκαυσίμων στις μεταφορές. Τα μέτρα που λαμβάνουν τα κράτη μέλη για την επίτευξη ορισμένων στόχων θα μπορούσαν να δημοσιεύονται σε μια ετήσια έκθεση που θα υποβάλλουν στην Επιτροπή.

Αναφορικά με μια επόμενη πρόταση οδηγίας, η Επιτροπή εξετάζει το ενδεχόμενο να δώσει τη δυνατότητα στα κράτη μέλη να εφαρμόζουν μια παρέκκλιση από τον ειδικό φόρο κατανάλωσης ο οποίος ισχύει για ορισμένα πετρελαιοειδή που περιέχουν βιοκαύσιμα και για τα βιοκαύσιμα.

- Περιβαλλοντική αποτελεσματικότητα και κόστος

Σύμφωνα με τις προβλέψεις της πράσινης βίβλου για την ασφάλεια του ενεργειακού εφοδιασμού [18], η εξοικονόμηση ενέργειας από πετρέλαιο ντίζελ και βενζίνη υπολογίζεται σε 17,5 Mtoe μέχρι το 2010, πράγμα που αντιστοιχεί σε μείωση εκπομπών CO2 κατά 35-40 Mt και με κόστος 100 EUR ανά τόνο.

[18] COM(2000)769 τελικό

- Χρονοδιάγραμμα

Η πρόταση οδηγίας για την προώθηση των βιοκαυσίμων στον τομέα των μεταφορών αναμένεται να εκδοθεί μέσα στο δεύτερο εξάμηνο του 2001.

2.4 Βιομηχανία

2.4.1 Πρόταση οδηγίας πλαισίου για τα φθοριούχα αέρια

Πλαίσιο

Τα φθοριούχα αέρια στην ΕΕ, ενώ αντιπροσωπεύουν 2% μόνο επί του συνόλου των αέριων εκπομπών που συντελούν στο φαινόμενο του θερμοκηπίου, συντελούν ωστόσο σε μεγάλο βαθμό σε αύξηση της θερμοκρασίας της γης. Οι εκπομπές τέτοιων αερίων προβλέπεται ότι το 2010 θα ανέρχονται σε 96 Mt ισοδ. CO2 από 64 Mt ισοδ. CO2 που ήταν το 1995. Η τάση αυτή δεν πρέπει να διατηρηθεί, και το πρόγραμμα ECCP έχει προτείνει αριθμό μέτρων για εφαρμογή σε επίπεδο ΕΕ ώστε να μειωθούν οι εκπομπές και να βελτιωθεί η παρακολούθηση. Κυρίως ευθύνονται γι'αυτήν την κατάσταση τα ψυγεία και τα κλιματιστικά.

Δράση της Επιτροπής

- Τα κυριότερα στοιχεία της πρότασης

Η Επιτροπή θεωρεί ότι οι κατευθύνσεις αυτές πρέπει να αναπτυχθούν περαιτέρω και να ενταχθούν σε μια οδηγία πλαίσιο για τα φθοριούχα αέρια με απώτερο στόχο τη μείωση των εκπομπών τέτοιων αερίων σε όλους τους τομείς. Ο κανονισμός προβλέπεται να λειτουργήσει συμπληρωματικά προς τα μέτρα που παίρνουν τα κράτη μέλη για ανάσχεση και παρακολούθηση των φθοριούχων αερίων. Θα συνεκτιμηθεί επίσης περαιτέρω η προώθηση της ανάπτυξης και εκμετάλλευσης τεχνολογιών εναλλακτικών και not-in-kind (οι οποίες δεν χρησιμοποιούν αλογονούχες οργανικές ενώσεις).

Κεντρικά στοιχεία της πρότασης οδηγίας θα είναι:

η ανάσχεση - για την οποία απαιτείται λήψη όλων των εφικτών μέτρων ώστε να ελαχιστοποιηθεί η παραγωγή φθοριούχων αερίων κατά τον σχεδιασμό, κατασκευή, εγκατάσταση, λειτουργία και διάθεση του εξοπλισμού.

η παρακολούθηση - για την οποία καλούνται παραγωγοί, εισαγωγείς, εξαγωγείς και ορισμένοι χρήστες να υποβάλλουν ετήσιες εκθέσεις σχετικά με τις ποσότητες φθοριούχων αερίων που διακινούνται, εξάγονται και χρησιμοποιούνται.

περιορισμοί στην εμπορία και σε ορισμένες χρήσεις φθοριούχων αερίων.

- Περιβαλλοντική αποτελεσματικότητα και κόστος

Με βάση την εκτεταμένη ανάλυση που έγινε για τις ανάγκες του ECCP, το κόστος υπολογίζεται σε EUR20 ανά τόνο ισοδ. CO2 με μια μείωση των εκπομπών της τάξεως των 21 Mt ισοδ. CO2 ετησίως μέχρι το 2010.

- Χρονοδιάγραμμα

Η Επιτροπή αναμένεται να ολοκληρώσει την πρότασή της μέσα στο πρώτο εξάμηνο του 2002.

3. ΤΟ ΠΡΟΓΡΑΜΜΑ ECCP - ΤΟ ΕΠΟΜΕΝΟ ΣΤΑΔΙΟ

Η Επιτροπή προβάλλει αριθμό σημαντικών μέτρων με προοπτική να ληφθούν μέσα στα επόμενα χρόνια, μέτρων όμως των οποίων το δυναμικό μείωσης εκπομπών δεν αρκεί για να καλύψει τον στόχο -8% του Κυότο. Ενδιαφέρει λοιπόν να μελετηθεί η λήψη πρόσθετων μέτρων, τα οποία και να επιλεγούν μεταξύ των 42 μέτρων που απαριθμούνται στο ECCP, με συνεκτίμηση των κατευθύνσεων που έχει ήδη χαράξει η Επιτροπή. Με την έννοια αυτή, η Επιτροπή θα εξακολουθήσει να προβαίνει σε εκτίμηση περιβαλλοντικών και οικονομικών επιπτώσεων των εκάστοτε μέτρων και πολιτικών, ιδιαιτέρως μάλιστα για την ανταγωνιστικότητα της ευρωπαϊκής βιομηχανίας.

Αμέσως παρακάτω απαριθμούνται κάποια μέτρα που θα μπορούσαν να συμπεριληφθούν στην κοινοτική δράση, τα οποία όμως θα χρειαστεί να μελετηθούν λεπτομερέστερα από πλευράς δυναμικού μείωσης εκπομπών και αποτελεσματικότητας κόστους:

* Πρωτοβουλία για προώθηση της παραγωγής θερμότητας από ανανεώσιμες πηγές ενέργειας.

* E2MAS σύστημα ελέγχου και διαχείρισης στον ενεργειακό τομέα.

* Πρωτοβουλία "Motor Challenge Programme" (σχετικά με τη βελτίωση των κινητήρων).

* Περιβαλλοντική συμφωνία με την αυτοκινητοβιομηχανία για τα ελαφρά εμπορικά οχήματα.

* Πλαίσιο φορολογικών μέτρων για τα επιβατικά αυτοκίνητα, σύμφωνα με την κοινοτική στρατηγική που έχει θέσει ως στόχο τα 120 g CO2/km.

* Μετά τη συμφωνία της Βόννης, παρακολούθηση μέτρων δασοκομικής πολιτικής που αποσκοπούν σε δέσμευση μεγαλύτερων ποσοτήτων άνθρακα μέσω της δάσωσης, της αναδάσωσης και της διαχείρισης των δασών.

* Κατάρτιση ενός πλαισίου μηχανισμών έργου.

Αυτό σημαίνει ότι αντί της τομεακής προσέγγισης που ακολουθήθηκε κατά το πρώτο στάδιο του ECCP, επιλέγεται τώρα μια προσέγγιση επικεντρωμένη σε συγκεκριμένα θέματα. Θα οργανώνονται τεχνικές συνεδριάσεις με τα ενδιαφερόμενα μέρη, κατά τρόπο ευέλικτο και με συγκεκριμένο αντικείμενο.

Τον συντονισμό των δραστηριοτήτων θα έχει η συντονιστική επιτροπή του ECCP, στην οποία εκπροσωπούνται όλες οι εμπλεκόμενες Γενικές Διευθύνσεις της Επιτροπής. Μέχρι τέλους του 2002, θα εκπονηθεί μια έκθεση παρακολούθησης, ανάλογη εκείνης του Ιουνίου 2001.

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας πολιτικής: Ενέργεια

Δραστηριότητα: Ευαισθητοποίηση του πληθυσμού και ενημερωτική εκστρατεία σχετικά με την αποδοτικότητα της ενέργειας

Ονομασια τησ δρασησ: Εκστρατεια για την Ευαισθητοποιηση του πληθυσμου και εκστρατεια εκκινησησ για ενεργειακη αποδοτικοτητα

1. ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑ

B4.1031: SAVE

2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ

2.1. Συνολικό κονδύλιο της δράσης (Μέρος B):

2,8 MEUR σε πιστώσεις ανάληψης υποχρεώσεων

2.2. Περίοδος υλοποίησης

2001-2004

2.3. Συνολική πολυετής εκτίμηση των δαπανών:

(α) Χρονοδιάγραμμα των πιστώσεων ανάληψης υποχρεώσεων/πιστώσεων πληρωμών (δημοσιονομική παρέμβαση) (πρβλ. σημείο 6.1.1))

εκατομ. EUR (με ακρίβεια τριών δεκαδικών ψηφίων)

>ΘΕΣΗ ΠIΝΑΚΑ>

(β) Τεχνική και διοικητική συνδρομή και δαπάνες στήριξης (πρβλ. σημείο 6.1.2)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

(γ) Συνολικές δημοσιονομικές επιπτώσεις των ανθρώπινων πόρων και άλλων δαπανών διοικητικής λειτουργίας (πρβλ. σημεία 7.2 και 7.3)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

2.4. Συμβατότητα με τον δημοσιονομικό προγραμματισμό και με τις δημοσιονομικές προοπτικές

Η πρόταση είναι συμβατή με τον ισχύοντα δημοσιονομικό προγραμματισμό.

2.5. Δημοσιονομικές επιπτώσεις επί των εσόδων: [19]

[19] Για περισσότερες πληροφορίες, βλ. χωριστή επεξηγηματική σημείωση.

Ουδεμία καμία δημοσιονομική επίπτωση

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

>ΘΕΣΗ ΠIΝΑΚΑ>

4. ΝΟΜΙΚΗ ΒΑΣΗ

Απόφαση 647/2000/ΕΚ SAVE

5. ΠΕΡΙΓΡΑΦΗ ΚΑΙ ΑΙΤΙΟΛΟΓΙΑ

5.1. Αναγκαιότητα κοινοτικής παρέμβασης

5.1.1. Επιδιωκόμενοι στόχοι

Η πρόταση θα προβλέπει τη διάδοση πληροφοριών σχετικά με τη διαχείριση της ζήτησης, θα παρέχει παραπομπές και ενδεικτικούς στόχους για τα κέντρα λήψης των αποφάσεων και τους υπευθύνους του σχεδιασμού, τέλος θα δίνει τη δυνατότητα να παρακολουθείται η πρόοδος που σημειώνεται με βάση εγκεκριμένους στόχους, ποσοτικά προσδιορισμένους και μετρήσιμους. Η πρόταση θα εστιάζει επίσης την προσοχή των ενδιαφερόμενων μερών σε ζητήματα σημαντικά σχετικά με την ενεργειακή αποδοτικότητα. Επιπλέον, η εκστρατεία αποσκοπεί σε διάδοση των αποτελεσμάτων πιλοτικών δράσεων που αναλαμβάνονται στο πλαίσιο κοινοτικών προγραμμάτων και σε εξάπλωση των βέλτιστων πρακτικών. Η εκστρατεία θα προχωρήσει παράλληλα με την τρέχουσα εκστρατεία εκκίνησης υπέρ των ανανεώσιμων πηγών ενέργειας και θα την ενισχύσει. Θα αξιοποιήσει επίσης την πείρα από την εκστρατεία εκκίνησης για τις ανανεώσιμες πηγές ενέργειας. Η επίδραση της εκστρατείας σε αλλαγές συμπεριφορών, ευαισθητοποίηση κλπ. θα μετρηθεί με τη βοήθεια αξιολόγησης.

5.1.2. Μέτρα για αξιολόγηση ex ante

Θα χρησιμοποιηθεί η ίδια μέθοδος αξιολόγησης με εκείνη που χρησιμοποιήθηκε για τις ανανεώσιμες πηγές ενέργειας, θα αξιολογηθούν δηλαδή ο βαθμός ευαισθητοποίησης και οι συμπεριφορές πριν και μετά την εκστρατεία.

5.2. Σχεδιαζόμενες δράσεις και λεπτομέρειες υλοποίησης της δημοσιονομικής παρέμβασης

- Αποδέκτες προς τους οποίους απευθύνεται: θα συμμετέχουν πολλές επιχειρήσεις, φορείς της τοπικής αυτοδιοίκησης, πανεπιστήμια, τομεακές οργανώσεις κλπ.

- Συγκεκριμένοι στόχοι που έχουν τεθεί για την περίοδο προγραμματισμού: να επιτευχθούν οι στόχοι και να διαδοθούν οι πληροφορίες και οι βέλτιστες πρακτικές. να εστιαστεί η προσοχή στην ενεργειακή αποδοτικότητα και τους στόχους, ενώ παράλληλα να αυξηθεί η ευαισθητοποίηση του κοινού και να τονιστούν τα αποτελέσματα που σημειώνονται στους διάφορους τομείς.

- Συγκεκριμένα μέτρα: θα υπογραφούν συμβάσεις με τους εταίρους που συμμετέχουν, για να υλοποιηθούν δράσεις μέσω των οποίων θα επιτευχθούν οι στόχοι διάδοσης της τεχνολογίας.

- Άμεσα επιτεύγματα: θα μετρηθεί η επίδραση στην ενεργειακή αποδοτικότητα. Ενδιάμεσα μέτρα περιλαμβάνουν μελέτες καταστάσεως μεταξύ των ενδιαφερόμενων μερών τους οποίους αφορά η εκστρατεία εκκίνησης.

- Αναμενόμενα αποτελέσματα: απώτερος στόχος είναι η επίτευξη των στόχων και συνεπώς η βελτίωση της ενεργειακής αποδοτικότητας στην ΕΕ.

5.3. Λεπτομέρειες υλοποίησης

Οι προβλεπόμενες δράσεις θα υλοποιηθούν με άμεση διαχείριση από την Επιτροπή, τόσο με τακτικό όσο και με έκτακτο προσωπικό. Θα εφαρμοστεί συνδιαχείριση με τα κράτη μέλη - εθνικές, περιφερειακές και τοπικές αρχές, με προσφυγή σε υπηρεσίες συμβούλων. Θα καταβληθούν πληρωμές για ενημερωτικό υλικό καθώς και για τον σχεδιασμό, παραγωγή και διανομή του.

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

6.1. Συνολικές δημοσιονομικές επιπτώσεις στο Μέρος Β (για ολόκληρη την περίοδο προγραμματισμού)

6.1.1. Δημοσιονομική παρέμβαση

Πιστώσεις ανάληψης υποχρεώσεων σε εκατομ. EUR (με ακρίβεια τριών δεκαδικών ψηφίων)

>ΘΕΣΗ ΠIΝΑΚΑ>

6.1.2. Τεχνική και διοικητική βοήθεια, δαπάνες στήριξης και δαπάνες ανάληψης υποχρεώσεων.

>ΘΕΣΗ ΠIΝΑΚΑ>

6.2. Υπολογισμός του κόστους ανά σχεδιαζόμενο μέτρο στο Μέρος B (για ολόκληρη την περίοδο προγραμματισμού)

Πιστώσεις ανάληψης υποχρεώσεων σε εκατομ. EUR (με ακρίβεια τριών δεκαδικών ψηφίων)

>ΘΕΣΗ ΠIΝΑΚΑ>

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επιπτώσεις στους ανθρώπινους πόρους

>ΘΕΣΗ ΠIΝΑΚΑ>

7.2. Συνολικές δημοσιονομικές επιπτώσεις των ανθρώπινων πόρων

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για δώδεκα μήνες.

7.3. Άλλες δαπάνες διοικητικής λειτουργίας που απορρέουν από τη δράση

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για δώδεκα μήνες.

I. Ετήσιο σύνολο (7.2 + 7.3) χωρίς αντικείμενο

II. Διάρκεια της δράσης

III. Συνολικό κόστος της δράσης (I x II) χωρίς αντικείμενο // 33 000EUR

4 έτη

132 000

8. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

8.1. Μέτρα παρακολούθησης

Θα προσδιοριστούν.

8.2. Ρυθμίσεις και πρόγραμμα της προβλεπόμενης αξιολόγησης

Οι λεπτομερείς ρυθμίσεις θα προσδιοριστούν με βάση την εκστρατεία εκκίνησης.

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Συνήθεις διαδικασίες και έλεγχοι που διέπουν τις προτάσεις υποβολής προσφορών και τις συμβάσεις.